நீங்கள் கேட்கவில்லையா? பார்க்கவில்லையா?  27 இது நமக்கு ஆபத்து விளைவிக்கும்; நம் தொழிலும் மதிப்பற்றுப்போகும்.  அதோடு பெருந்தேவதையான அர்த்தமியின் கோவில் கூடத் தன் பெயரை இழந்துவிடும்.  அதுமட்டுமின்றி, ஆசியா முழுவதும், ஏன் உலகமுழுவதுமே,  வழிபடுகின்ற நம் தேவதையின் மாண்பும் மங்கிப் போகுமே!" என்றார்.  28 இதைக் கேட்டவர்கள் சீற்றம் நிறைந்தவர்களாய்,  "எபேசின் அர்த்தமி வாழ்க!" என்று குரலெழுப்பினார்கள்.  29 நகர் முழுவதும் குழப்பம் ஏற்பட்டது. 